sagorsarker/bangla-wikipedia huggingface dataset:
ম্যাঙ্গানিজ

ম্যাঙ্গানিজ (ইংরেজি: Manganese) একটি মৌলিক পদার্থ যার প্রতীক Mn এবং পারমাণবিক সংখ্যা 25। এর পারমাণবিক ভর 54.938045 (সাধারণ কাজে 55 ব্যবহার করা হয়)। এটি পর্যায় সারণীর চতুর্থ পর্যায়ে, সপ্তম গ্র‌ুপে অবস্থিত। এটি একট ডি-ব্লক মৌল। তাই, এটি অবস্থান্তর ধাতু। প্রকৃতিতে ম্যাঙ্গানিজকে মুক্ত মৌল হিসেবে পাওয়া যায়না। এটি সাধারণত লোহার সাথে যৌগ অবস্থায় বিভিন্ন খনিজে পাওয়া যায়। বিভিন্ন ধরনের সংকর ধাতু তৈরিতে শিল্পক্ষেত্রে এর বহুমুখী ব্যবহার রয়েছে। বিশেষ করে, মরিচাহীন ইস্পাত( Stainless Steels ) তৈরিতে এর ব্যপক ব্যবহার রয়েছে।
ঐতিহাসিকভাবে, নাম গ্রিসের ম্যাগনেসিয়া অঞ্চল থেকে প্রাপ্ত পাইরোলোসাইট এবং অন্যান্য কালো খনিজগুলোর উপর ভিত্তি করে ম্যাঙ্গানিজের নামকরণ করা হয়। একই ভাবে ম্যাগনেসিয়াম এবং লোহার আকরিক চুম্বকের নাম (ম্যাগনেট) রাখা হয়।
আঠারো শতকের মাঝামাঝি সময়ে, সুইডিশ-জার্মান রসায়নবিদ কার্ল উইলহেলম শিলি ক্লোরিন তৈরিতে পাইরোলাইট ব্যবহার করেছিলেন। বিজ্ঞানী শিলি এবং অন্যরা অবগত ছিলেন যে পাইরোলসাইট (বর্তমানে ম্যাঙ্গানিজ ডাই অক্সাইড হিসাবে পরিচিত) এর মধ্যে নতুন একটি উপাদান রয়েছে। তবে তারা একে আলাদা করতে অক্ষম ছিলেন। জোহান গটলিয়েব ঘন ১৭৭৪ সালে প্রথম ম্যাঙ্গানিজ ধাতুর অপরিশোধিত নমুনা থেকে তিনি কার্বন দিয়ে বিজারণ করে ম্যাঙ্গানিজ ধাতু আলাদা করেছিলেন।
৬১তম ফিল্মফেয়ার পুরস্কার

৬১তম ফিল্মফেয়ার পুরস্কার "দ্য টাইমস গ্রুপ" কর্তৃক প্রদত্ত ফিল্মফেয়ার পুরস্কারের ৬৫তম আয়োজন, যা ২০১৫ সালের বলিউড চলচ্চিত্রের জন্য প্রদান করা হয়। এই আয়োজন অনুষ্ঠিত হয় ২০১৬ সালের ১৫ই জানুয়ারি মুম্বইয়ের এনএসসিআই ডোমে এবং এটি সঞ্চালনা করেন কপিল শর্মা ও শাহরুখ খান।
"বাজীরাও মস্তানী" এই আসরে সর্বাধিক ১৪টি মনোনয়ন লাভ করে এবং অন্যান্যদের মধ্যে "পিকু" ৮টি মনোনয়ন, "তনু ওয়েডস মনু" ৭টি মনোনয়ন, "বদলাপুর" ৬টি মনোনয়ন, এবং "দিল ধড়কনে দো", "দিলওয়ালে", "দম লগা কে হইশা", ও "তালবার" ৫টি মনোনয়ন লাভ করে।
"বাজীরাও মস্তানী" শ্রেষ্ঠ চলচ্চিত্র, শ্রেষ্ঠ পরিচালক (সঞ্জয় লীলা ভন্সালী), শ্রেষ্ঠ অভিনেতা (রণবীর সিং) ও শ্রেষ্ঠ পার্শ্ব অভিনেত্রী (প্রিয়াঙ্কা চোপড়া)-সহ সর্বাধিক নয়টি বিভাগে পুরস্কার অর্জন করে। অন্যান্য পুরস্কার বিজয়ী চলচ্চিত্রের মধ্যে "পিকু" ৫টি; এবং "তনু ওয়েডস মনু", "তালবার", "দম লগা কে হইশা", ও "রায়" ২টি করে; এবং "তামাশা", "দিল ধড়কনে দো", "বজরঙ্গি ভাইজান", "বোম্বে ভেলভেট", "মসান" ও "হিরো" ১টি করে পুরস্কার অর্জন করে।
দীপিকা পাড়ুকোন "পিকু" ও "বাজীরাও মাস্তানী" চলচ্চিত্রের জন্য শ্রেষ্ঠ অভিনেত্রী বিভাগে দুটি মনোনয়ন লাভ করেন এবং প্রথমোক্ত চলচ্চিত্রের জন্য পুরস্কার অর্জন করেন। প্রিয়াঙ্কা চোপড়া শ্রেষ্ঠ পার্শ্ব অভিনেত্রী বিভাগে পুরস্কার জয়ের মধ্য দিয়ে প্রথম অভিনেত্রী হিসেবে পাঁচটি ভিন্ন বিভাগে ফিল্মফেয়ার পুরস্কার জয়ের রেকর্ড গড়েন।
২০১৬ সালের ১১ই জানুয়ারি এই আয়োজনের মনোনয়ন ঘোষণা করা হয়, এবং ১৫ই জানুয়ারি পুরস্কার প্রদান করা হয়।
ঠাকুরণ নদ

ঠাকুরণ নদ (জামিরা নদী নামেও পরিচিত) ভারতের পূর্বদিকে অবস্থিত পশ্চিমবঙ্গ রাজ্যের দক্ষিণ পূর্ব প্রান্তে সুন্দরবনাঞ্চলে প্রবাহিত একটি জোয়ারের জলে পুষ্ট নদী৷
নদীটি দক্ষিণ চব্বিশ পরগনা জেলার জয়নগরের নিকট উৎপত্তি লাভ করেছে৷ নদীটির সাথে শাখাপথে ও খালপথে সংযোগ রয়েছে সুন্দরবনের বৃহৎ নদীগুলির অন্যতম সপ্তমুখী নদীর সাথে৷ এটি জয়নগর ১ ও মথুরাপুর ১ সমষ্টি উন্নয়ন ব্লকের মধ্যে সীমানা নির্ধারণ করেছে৷
ঠাকুরণ নদীব্যবস্থা উৎপত্তিস্থল থেকে বঙ্গোপসাগরের নিকট অধিক প্রশস্ত৷ ঠাকুরণ নদীর পশ্চিমতীরে অবস্থিত পার্শ্বীয় শাখাগুলি হলো; কদ্রুখালি খাল, দমদমা খাল, মণি নদী, পুকছড়া, রায়দিঘী, শিবুয়া নদী, পাখিরালি খাল এবং রসের খাঁড়ি৷ আবার পূর্বতীরে অবস্থিত পার্শ্বীয় শাখাগুলি মূলত বিসর্প পথে গতিমান যেমন; বৈঁচাপি খাল, গুরা খাল, কাইকলমারি-আজমলমারি-সুইয়া নদী, দুলিভাসানী নদী এবং চুলকাটি নদী৷ প্রতিটি বিসর্পপথই জোয়ারের ফলে একে অপরের সাথে অন্তর্যুক্ত হয়ে পড়ে নদীজালিকা গঠন করে৷ 
ঠাকুরণ নদীর দুইতীরে অবস্থিত বনাঞ্চল আইনের আওতায় সংরক্ষিত৷ এগুলি মূলত লবণাম্বুজ জাতীয়৷ নদীর পূর্বতীরের অংশ সুন্দরবনের ব্যাঘ্র অভয়ারণ্য অঞ্চলের কেন্দ্রীয় অঞ্চলের অন্তর্গত হওয়ায় এখানে পশু ও পক্ষীবিশারদ এবং পর্যটক ছাড়া সাধারণ মানুষের প্রবেশ নিষেধ৷
নদীর তীরে বেশির্ভাগ স্থানে পরিকল্পিতভাবে উঁচু নদীবাঁধ দেওয়া হলেও প্রায় সময়েই জলস্তর বৃদ্ধির কারণে নদীর দুকুল উপচে বন্যা পরিস্থিতির সৃষ্টি হয়৷
কল্পনা শাহ

কল্পনা শাহ (জন্ম: ৩০ নভেম্বর ১৯৮৮) তিনি একটি ভারতীয় শাড়ি ড্রপার, স্টাইলিস্ট, লেখক এবং উদ্যোক্তা। তিনি ভারতের মুম্বাইয়ের আল্টামাউন্ট রোডে থাকেন। তিনি ১৯৮৫ সাল থেকে শাড়ি ড্রপিংয়ের শিল্পটি চর্চা করেছেন। তিনি বিভিন্ন কর্মশালায় শাড়ি ড্রপিঙয়ের শিক্ষা দেন ও বিভিন্ন অনুষ্ঠানে শাড়ি বিক্রি করেন।
কল্পনা শাহ এক জহরতি গুজরাতি জৈন পরিবারে জন্মগ্রহণ করেন। তার শৈশব কেটেছে গুজরাতের সুরত শহরে। ১০ বছর বয়সে, তিনি এবং তার পরিবার মহারাষ্ট্রের মুম্বাইতে চলে আসেন যেখানে তিনি তার স্কুল জীবন শেষ করেন এবং কয়েক বছর পর কলেজ জীবন শেষ করেন। 
কল্পনা ভারত নাট্যম নৃত্যশিল্পী হিসাবে প্রশিক্ষিত, ভারতের বিভিন্ন অঞ্চলে সরাসরি অনুষ্ঠান করে। তিনি ২৩ বছর বয়সে বিবাহ করেন। এরপর কল্পনা সৌন্দর্য ও সাজসজ্জা নিয়ে কোর্স করেন। কল্পনা লক্ষ্য করেন যে, অনেক মহিলা তাদের শাড়ি নকশা করতে স্বাচ্ছন্দ্যবোধ করেন না, ফলে তিনি ফ্যাশন শিল্পকে তার পেশাজীবনের কেন্দ্রবিন্দু হিসেবে নির্ধারণ করতে থাকেন। শাড়ি ড্রপিং নিয়ে তিনি বলিউডের প্রযোজনা, ফ্যাশন শো এবং ব্যক্তিগত ইভেন্টগুলিতে সহায়তা করেছেন। 
দীপিকা পাড়ুকোন, ঐশ্বর্যা রাই, সোনম কাপুর, কারিনা কাপুর, ক্যাটরিনা কাইফ, নার্গিস ফাখরি, হুমা কোরেশী এবং জ্যাকলিন ফার্নান্দেজের মতো বলিউড সেলিব্রিটিরা কল্পনা শাহ এর শাড়ি পরেছেন। 
তিনি বিড়লা, হিন্দুজাজ, ধুতস, রুইয়াস, আম্বানিস, গোয়েলস, ওয়াডিয়াস এবং দিল্লি ও লন্ডনের মিতালাসহ বিভিন্ন ব্যবসায়িক বাড়ির জন্য বিবাহ এবং বিভিন্ন অনুষ্ঠানে ভুমিকা রেখেছেন।
কাটাখালী রেলওয়ে স্টেশন

কাটাখালী রেলওয়ে স্টেশন বাংলাদেশের খুলনা বিভাগের বাগেরহাট জেলার একটি রেলওয়ে স্টেশন।
দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪ দশমিক ৭৫ কিলোমিটার রেলপথ তৈরি হচ্ছে। এই রেলপথে কাটাখালী সহ মোট ৮ টি রেলওয়ে স্টেশন ও রূপসা নদীর ওপর একটি রেলসেতু নির্মাণ যার দৈর্ঘ্য হবে ৫ দশমিক ১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হবে।
চুলকাটি বাজার রেলওয়ে স্টেশন

চুলকাটি বাজার রেলওয়ে স্টেশন বাংলাদেশের খুলনা বিভাগের বাগেরহাট জেলার একটি রেলওয়ে স্টেশন। এটি বাগেরহাট (সদর) এর অন্যতম বিখ্যাত এবং ঐতিহ্যবাহী চুলকাটি বাজার এর সন্নিকটে খুলনা-মংলা(N7) রোডের পশ্চিম পাশে অবস্থিত। এটি একটি B ক্লাস রেলওয়ে স্টেশন।
দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪ দশমিক ৭৫ কিলোমিটার রেলপথ তৈরি হচ্ছে। এই রেলপথে চুলকাটী সহ মোট ৮ টি রেলওয়ে স্টেশন ও রূপসা নদীর ওপর একটি রেলসেতু নির্মাণ যার দৈর্ঘ্য হবে ৫ দশমিক ১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হবে।
জিংক

জিঙ্ক (ইংরেজি: Zinc) বা দস্তা একটি মৌলিক পদার্থ যার প্রতীক Zn এবং পারমাণবিক সংখ্যা ৩০। এর পারমাণবিক ভর ৬৫.৩৮ (সাধারণ কাজে ৬৫ ব্যবহার করা হয়)। এটি পর্যায় সারণীর চতুর্থ পর্যায়ে, দ্বাদশ গ্রুপে অবস্থিত। এটি একটি ডি-ব্লক মৌল হলেও এর d-অরবিটাল পূর্ণ থাকায় এটি সাধারণত অবস্থান্তর ধাতু হিসেবে বিবেচিত হয়না। গ্যালভানাইজিং করতে প্রচুর পরিমাণে জিঙ্ক ব্যবহৃত হয়।
পিতল, বিভিন্ন অনুপাতে তামা এবং দস্তার মিশ্রণ, খ্রিস্টপূর্ব তৃতীয় সহস্রাব্দের আগে এজিয়ান, ইরাক, সংযুক্ত আরব আমিরাত, কাল্মেকিয়া, তুর্কমেনিস্তান ও জর্জিয়ায় এবং দ্বিতীয় সহস্রাব্দে পশ্চিম ভারত, উজবেকিস্তান, ইরান, সিরিয়া, ইরাক এবং প্যালেস্তাইনে ব্যবহৃত হয়েছে।
ভাগা রেলওয়ে স্টেশন

ভাগা রেলওয়ে স্টেশন বাংলাদেশের খুলনা বিভাগের বাগেরহাট জেলার একটি রেলওয়ে স্টেশন।
দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪ দশমিক ৭৫ কিলোমিটার রেলপথ তৈরি হচ্ছে। এই রেলপথে ভাগা সহ মোট ৮ টি রেলওয়ে স্টেশন ও রূপসা নদীর ওপর একটি রেলসেতু নির্মাণ যার দৈর্ঘ্য হবে ৫ দশমিক ১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হবে।
দিগরাজ রেলওয়ে স্টেশন

দিগরাজ রেলওয়ে স্টেশন বাংলাদেশের খুলনা বিভাগের বাগেরহাট জেলার একটি রেলওয়ে স্টেশন।
দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪.৭৫ কিলোমিটার রেলপথ তৈরি হচ্ছে। এই রেলপথে দিগরাজ সহ মোট ৮ টি রেলওয়ে স্টেশন ও রূপসা নদীর ওপর একটি রেলসেতু নির্মাণ যার দৈর্ঘ্য হবে ৫.১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হবে।
মোংলা রেলওয়ে স্টেশন

মোংলা রেলওয়ে স্টেশন বাংলাদেশের খুলনা বিভাগের বাগেরহাট জেলার একটি রেলওয়ে স্টেশন এই স্টেশনটি মোংলা উপজেলা সদরে অবস্থিত এবং খুলনা-মংলা বন্দর রেলপথের সর্বশেষ স্টেশন।
দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪ দশমিক ৭৫ কিলোমিটার রেলপথ তৈরি হচ্ছে। এই রেলপথে মংলা সহ মোট ৮ টি রেলওয়ে স্টেশন ও রূপসা নদীর ওপর একটি রেলসেতু নির্মাণ যার দৈর্ঘ্য হবে ৫ দশমিক ১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হয়।
শহরের নাম পরিবর্তনের তালিকা

এটি সেই সকল শহর ও নগরসমূহের একটি তালিকা যাদের নাম এক বা একাধিক বার আনুষ্ঠানিকভাবে পরিবর্তিত হয়েছে। এতে দীর্ঘ সময় ধরে সংঘটিত নামের বানানের ধীরে ধীরে পরিবর্তনসমূহ অন্তর্ভুক্ত করা হয় নি।
"আরও দেখুন:" ভৌগোলিক পুনঃনামকরণ এবং বিভিন্ন ভাষায় ইউরোপীয় শহরের নামের তালিকা।
"দেখুন: আর্মেনিয়ার নাম পরিবর্তিত স্থানের তালিকা"
"দেখুন: আজারবাইজানের নাম পরিবর্তিত স্থানের তালিকা"
"দেখুন: বেলারুশের নাম পরিবর্তিত স্থানের তালিকা"
Stadacona → Québec City
On 1 January 2002, surrounding towns were incorporated into the existing city. The "New Quebec city" includes 11 former municipalities: Sainte-Foy, Beauport, Charlesbourg, Sillery, Loretteville, Val-Bélair, Cap-Rouge, Saint-Émile, Vanier, and Lac-Saint-Charles, in addition to the original Quebec City.
†Name change in English due to replacement of outdated methods such as the postal romanization with the pinyin method. The Chinese name is unchanged.
†Chinese name unchanged.
A number of places became towns/cities under a Belgian colonial name, or rather two: in Dutch (often ending in -stad) and French (often ending in -ville, also meaning 'town') (the Belgian official languages), but were later renamed in native languages, such as :
Many cities had Ancient Egyptian, Greek, and Latin names
"See List of renamed cities in Estonia"
Most cities had an ancient name, usually in Latin, often of older Celtic origin
"See জর্জিয়ার নাম পরিবর্তিত স্থানের তালিকা"
From history, most Italian cities have Latin names, some have Greek or Etruscan names.
"See কাজকিস্তানের নাম পরিবর্তিত শহরের তালিকা"
†Japanese name during "Korea under Japanese rule" (1910–1945). The Korean name is unchanged.
‡Name change in English due to replacement of outdated methods such as the McCune-Reischauer with the Revised Romanization method in 2000. The Korean name is unchanged.
"See কিরগিজিস্তানের নাম পরিবর্তিত শহরের তালিকা"
"See লাতভিয়ার নাম পরিবর্তিত শহরের তালিকা"
"See also" List of cities and towns in East Prussia
"See List of renamed cities in Lithuania"
"See List of renamed cities in Moldova"
Villages
 Cities in western side that have been changed when Poland got independence from Germany in 1918.
†Name change in English due to replacement of outdated romanization methods with the Pinyin Romanization Method. Chinese name unchanged.
Although many name changes have taken place officially since 1994, the previous names are still common in use, especially by the white communities (* means that all or some road signs still print the former name). This list doesn't include unofficially or proposed name changes such as Pretoria to Tshwane.
Beroea → Aleppo
"See List of renamed cities in Tajikistan"
Many cities were founded by the Ancient Anatolians and Greeks or their contemporaries, and renamed as Latinized by the Romans, and later again by Muslim Turks (in most cases Turkified speech)
"See তুর্কমেনিস্তানের নাম পরিবর্তিত শহরের তালিকা"
"See ইউক্রেনের নাম পরিবর্তিত শহরের তালিকা"
Brighton(town) and Hove (town) to (the city of) Brighton and Hove (2001)
Torrington
"See উজবেকিস্তানের নাম পরিবর্তিত শহরের তালিকা"
আর্সেনিক

আর্সেনিক একটি মৌলিক পদার্থ যার প্রতীক As এবং পারমাণবিক সংখ্যা 33। এর পারমাণবিক ভর 74.92160 (সাধারণ কাজে 75 ব্যবহার করা হয়) । এটি পর্যায় সারণীর চতুর্থ পর্যায়ে, পঞ্চদশ গ্রুপে অবস্থিত। এটি একটি অর্ধধাতু বা উপধাতু।
আর্সেনিকের বহুরূপ বিদ্যমান। কিন্তু শুধু ধূসর রঙের আর্সেনিকেরই ধাতব ধর্ম রয়েছে। তাই , শিল্পক্ষেত্রে শুধু এই রূপটিই গুরুত্বপূর্ণ।
গীতা মহালিক

গীতা মহালিক (জন্ম: ১৯৪৮) একজন ভারতীয় শাস্ত্রীয় নৃত্যশিল্পী, ভারতের শাস্ত্রীয় নাচ ওড়িশির বহিঃপ্রকাশক হিসাবে পরিচিত। ওড়িশি হলো ভারতীয় শাস্ত্রীয় নৃত্যের আট প্রকারের মধ্যে প্রাচীনতম। শিল্প ও সংস্কৃতি ক্ষেত্রে তাঁর অবদানের জন্য ২০১৪ সালে ভারত সরকার তাঁকে চতুর্থ সর্বোচ্চ বেসামরিক পুরস্কার পদ্মশ্রী পুরস্কারে ভূষিত করেন। 
'ওডিসি, ওড়িশি নামেও পরিচিত (ওড়িয়া: ଓଡିଶୀ ওডিসি), ভারতের আটটি শাস্ত্রীয় নৃত্যের মধ্যে একটি। এটি পূর্ব ভারতের ওড়িশা রাজ্য থেকে উদ্ভূত। এটি প্রত্নতাত্ত্বিক প্রমাণের ভিত্তিতে ভারতের প্রাচীনতম বেঁচে থাকা নাচের একটি রূপ।'
গীতা মহালিক খ্যাতিমান গুরু, দেব প্রসাদ দাশের কাছ থেকে খুব অল্প বয়সেই নাচ শিখতে শুরু করেছিলেন। এরপরে তিনি মায়াধর রাউতের অধীনে প্রশিক্ষণ নেওয়া শুরু করেন, যাঁর তত্বাবধানে গীতা এমন একটি নৃত্যশৈলী বিকাশ করতে সক্ষম হন যাকে বোদ্ধারা "চলমান নিছক কবিতা" হিসাবে বর্ণনা করেছিলেন। 
গীতা নৃত্য প্রদর্শন করার জন্য ফ্রান্স, সুইজারল্যান্ড, চীন, ইতালি, স্পেন, মার্কিন যুক্তরাষ্ট্র, কানাডা, জার্মানি, পর্তুগাল, গ্রীস এবং আফ্রিকা মহাদেশের অনেক দেশ জুড়ে বিস্তৃত ভ্রমণ করেছেন। বিদেশে ২০০৪ সালে চীনের সিল্ক রোড আন্তর্জাতিক মেলা, ক্যালগেরিতে ইন্দো-কানাডিয়ান অর্থনৈতিক সম্মেলন, বার্লিনের ইন্ডিয়া নাইট এবং গ্রিসের ডেলফির ইন্দো-গ্রীস সাংস্কৃতিক সম্মেলনে তাঁর নৃত্যাভিনয় উপস্থাপন করা হয়েছে। 
তিনি ভারতের প্রায় সকল নৃত্য উৎসবে নৃত্য সম্পাদন করেছেন, তাদের মধ্যে খাজুরাহো নৃত্য উৎসব, ইলোরা নৃত্য উৎসব, এলিফ্যান্টা নৃত্য উৎসব, কোণার্ক নৃত্য উৎসব, মহাবলীপুরম উৎসব, মুক্তেশ্বর নৃত্য উৎসব, বদ্রী কেদার উৎসব, তাজ উৎসব, উজ্জয়িনীর কালীদাস সমারোহ, গঙ্গা মহোৎসব এবং মান্ডু উৎসব উল্লেখযোগ্য।
শ্রীমতী মহালিক ভারত সরকার সংস্কৃতি মন্ত্রকের বরিষ্ঠ ফেলোশিপ দ্বারা সমর্থিত ওড়িশি নৃত্য নিয়ে গবেষণা করেছেন। তিনি উড়িষ্যা সংগীত নাটক আকাদেমি, ভুবনেশ্বর এবং সাহিত্য কলা পরিষদ, নয়াদিল্লির সাথে পরামর্শদাতা হিসাবে যুক্ত ছিলেন। পারফর্মিং আর্টস এবং শিল্পীদের বাছাইয়ের ক্ষেত্রে ভারত সরকারের সংস্কৃতি মন্ত্রকের বেশ কয়েকটি বিশেষজ্ঞ কমিটির সদস্য হওয়ার জন্য তাঁকে আমন্ত্রণ জানানো হয়েছে। তিনি প্রজাতন্ত্র দিবসের কুচকাওয়াজে উপস্থাপিত স্কুল শিশুদের নাচের বিষয় নির্বাচনের জন্য প্রতিরক্ষা মন্ত্রকের বিশেষজ্ঞ কমিটির সদস্যও ছিলেন। তিনি কেন্দ্রীয় সংগীত নাটক আকাদেমি, নয়াদিল্লির সাধারণ পরিষদের সদস্য এবং উড়িষ্যা সংগীত নাটক আকাদেমির সদস্য ছিলেন। 
গীতা মহালিককে সাধারণত ওড়িশির ঐতিহ্যবাহী শৈলীতে জাতীয় স্বাদ দেওয়ার কৃতিত্ব দেওয়া হয়। তিনি 'রস' (অভিব্যক্তি) এর গুরু হিসাবে বহুল পরিচিত। 
গীতা "লাবন্যবতী," "কৃষ্ণবিলাস" এবং "দ্রৌপদী- অন্তিম প্রশ্ন" এর মত অনেক নৃত্যনাট্যে নৃত্য পরিচালক হিসাবে কাজ করেছেন। জানা গেছে যে, তিনি তাঁর নৃত্য পরিচালনার মাধ্যমে বহু উদ্ভাবনী ব্যাখ্যা এবং ধর্মীয় ও ধর্মনিরপেক্ষতা নিয়ে এসেছেন। 
গীতা মহালিক দিল্লিতে শিল্প ও সংস্কৃতি প্রচারে বিশেষত ওড়িশি নাচের প্রচারের জন্য "গীতার উপাসনা" নামে একটি বেসরকারী সংস্থা প্রতিষ্ঠা করেছেন,। যেখানে তিনি তরুণ ওড়িশি নৃত্যশিল্পীদের প্রশিক্ষণ দেন। এই সংস্থাটি নিয়মিত দিল্লি ও দিল্লির বাইরে অনুষ্ঠান করে আসছে।
গীতা মহালিক ভারতীয় সংস্কৃতি সম্পর্কিত কাউন্সিলের শিল্পী প্যানেলে রয়েছেন।
ভ্যানাডিয়াম

ভ্যানাডিয়াম একটি রাসায়নিক মৌল যার প্রতীক V এবং পারমাণবিক সংখ্যা ২৩। এর আপেক্ষিক পারমাণবিক ভর ৫১। এটি পর্যায় সারণীর চতুর্থ পর্যায়ে, পঞ্চম শ্রেণীতে অবস্থিত। এটি ধূসর-রূপালি রঙের শক্ত ধাতু। এটি একটি ডি-ব্লক মৌল। তাই এটি অবস্থান্তর ধাতু হিসাবে পরিগণিত হয়। ফলে এটি যে সকল যৌগ গঠন করে তা সাধারণত রঙিন হয়।
১৮০১ সালে আন্দ্রেস ম্যানুয়েল ডেল রিও নামক একজন মেক্সিকান খনিজতত্ত্ববিদ সর্বপ্রথম ভ্যানাডিয়াম আবিষ্কার করেন। তিনি ভ্যানাডিনাইট আকরিক (যা তখন "মেক্সিকান ব্রাউন-লীড" নামে পরিচিত ছিল) থেকে মৌলটি নিষ্কাশন করেন।
তিনি বিভিন্ন পরীক্ষা-নিরীক্ষা করে দেখতে পান যে, এর বিভিন্ন লবণ বিভিন্ন বর্ণ(রঙ) প্রদর্শন করে। তাই তিনি সর্বপ্রথম এর নাম দেন প্যানক্রোমিয়াম (গ্রীক: παγχρώμιο "সব রঙ")। পরবর্তীতে তিনি এর নামকরণ করেন অ্যারাইথ্রোরিয়াম ([[গ্রীক: ερυθρός "লাল")। কারণ, তাপ দেওয়া হলে এর বেশিরভাগ লবণই লাল বর্ণ ধারণ করে। চার বছর পর অন্য বিজ্ঞানীদের প্ররোচনায় প্রভাবিত হয়ে তিনি সিদ্ধান্ত নেন যে, এটি [[ক্রোমিয়াম|ক্রোমিয়ামের]] একটি ভিন্ন রূপ।
পরবর্তীতে [[সুইডেন|সুইডিশ]] বিজ্ঞানী [[নীলস গ্যাব্রিয়েল সেফস্ট্রম]] একে নতুন [[মৌল]] হিসেবে প্রমাণ করেন। তিনি [[স্ক্যান্ডিনেভিয়া|স্ক্যান্ডিনেভীয়]] সৌন্দর্য ও উর্বরতার দেবী [[ভ্যানাডিস]] এর নামানুসারে এর নামকরণ করেন ভ্যানাডিয়াম।
[[চিত্র:Vanadium spectrum visible.png|থাম্ব|275x275পিক্সেল|ভ্যানডিয়ামের দৃশ্যমান স্পেকট্রাম]]
এই নামটিই পরবর্তীতে গৃহীত হয়।
আইসোটোপ
মূল নিবন্ধ: ভ্যানাডিয়ামের আইসোটোপ
প্রাকৃতিকভাবে উদ্ভূত ভ্যানডিয়াম একটি স্থিতিশীল আইসোটোপ, 51V এবং একটি তেজস্ক্রিয় আইসোটোপ, 50V দ্বারা গঠিত। পরেরটির অর্ধ-জীবন 1.5×1017 বছর এবং প্রাকৃতিক প্রাচুর্য 0.25%। 51V এর 7⁄2 পারমাণবিক স্পিন রয়েছে, যা NMR স্পেকট্রোস্কোপির জন্য উপযোগী। চব্বিশটি কৃত্রিম রেডিওআইসোটোপকে চিহ্নিত করা হয়েছে, যার ভর সংখ্যা 40 থেকে 65 পর্যন্ত। এই আইসোটোপের মধ্যে সবচেয়ে স্থিতিশীল হল 49V যার অর্ধ-জীবন 330 দিন এবং 48V হল 16.0 দিনের অর্ধ-জীবন। অবশিষ্ট তেজস্ক্রিয় আইসোটোপগুলির অর্ধ-জীবন এক ঘন্টার চেয়ে কম, বেশিরভাগ 10 সেকেন্ডের নিচে। অন্তত চারটি আইসোটোপের মেটাস্টেবল উত্তেজিত অবস্থা রয়েছে। ইলেকট্রন ক্যাপচার হল 51V-এর চেয়ে হালকা আইসোটোপের প্রধান ক্ষয় মোড। ভারীদের জন্য, সবচেয়ে সাধারণ মোড হল বিটা ক্ষয়। ইলেক্ট্রন ক্যাপচার প্রতিক্রিয়া মৌল 22 (টাইটানিয়াম) আইসোটোপ গঠনের দিকে পরিচালিত করে, যখন বিটা ক্ষয় উপাদান 24 (ক্রোমিয়াম) আইসোটোপ তৈরি করে।
[[বিষয়শ্রেণী:মৌলিক পদার্থ]]
[[বিষয়শ্রেণী:অবস্থান্তর ধাতু]]
পূর্ব রূপসা রেলওয়ে স্টেশন

পূর্ব রূপসা রেলওয়ে স্টেশন বাংলাদেশের খুলনা বিভাগের খুলনা জেলার একটি অব্যবহৃত রেলওয়ে স্টেশন।
১৯১৮ সালে তৈরি করা খুলনা-বাগেরহাট লাইনটি ন্যারোগেজ রেলপথ ছিলো। ১৯৬৯ সালে এই রেলপথটি ব্রডগেজ লাইনে পরিণত করা হয়। কিন্তু লোকসান ও পারিপার্শ্বিক কিছু কারণে এই রেলপথ ১৯৯৮ সালে বন্ধ করে দেওয়া হয়। যা এখন সড়ক পথ হিসেবে ব্যবহৃত হচ্ছে। এই রেলপথটি বন্ধ হওয়াতে পূর্ব রূপসা রেলওয়ে স্টেশন সহ ১০ টি স্টেশন বন্ধ হয়ে গেছে।
তাত্ত্বিক কম্পিউটার বিজ্ঞান

তাত্ত্বিক কম্পিউটার বিজ্ঞান (Theoretical Computer Science) হল কম্পিউটার বিজ্ঞান এবং গণিতের একটি উপশাখা যা হিসাব সংক্রান্ত গাণিতিক বিষয়গুলিতে মনোনিবেশ করে এবং একই সাথে গণনার তত্ত্ব (Theory of Computation) অন্তর্ভুক্ত করে।
তাত্ত্বিক বিষয়গুলি যথাযথভাবে উপস্থাপন করা কঠিন। ACM' এর অ্যালগরিদম এবং গণনা তত্ত্বের উপর বিশেষ আগ্রহী গ্রুপ (Special Interest Group on Algorithms and Computation Theory) নিম্নলিখিতভাবে বিষয়টি বিবৃত করেছেঃ
পেলোপনেস

পেলোপনেস হলো দক্ষিণ গ্রিসে অবস্থিত একটি উপদ্বীপ ও একটি ভৌগোলিক অঞ্চল। গ্রিসের কেন্দ্রীয় অঞ্চলের সাথে এই উপদ্বীপটি কোরিন্থ ভূ-সেতু দ্বারা সংযুক্ত রয়েছে, যা কোরিন্থ উপসাগর এবং সারোনিক উপসাগরকে বিচ্ছিন্ন করেছে। মধ্যযুগের শেষদিকে এবং উসমানীয় শাসনামলে এই উপদ্বীপটি মোরেয়া (বাইজেন্টাইন গ্রিক: Μωρέας) নামে পরিচিত ছিল, যা এখনও চলিতরূপে কথ্য ভাষায় ব্যবহৃত হয় (গ্রিক: Μωριάς)।
উপদ্বীপটি তিনটি প্রশাসনিক অঞ্চলে বিভক্ত: যেখানে এর বেশিরভাগ অংশ পেলোপনেস অঞ্চলের অন্তর্গত এবং ক্ষুদ্র কিছু অংশ পশ্চিম গ্রিস ও অ্যাট্টিকা অঞ্চলের অন্তর্গত রয়েছে।
২০১৬ সালে লোনলি প্ল্যানেট ইউরোপের দর্শনীয় স্থানগুলোর মধ্যে পেলোপনেসকে সেরা বলে নির্বাচিত করেছিল।
পেলোপনেস হলো একটি উপদ্বীপ যা ২১,৫৪৯.৬ বর্গ কিলোমিটার আয়তন জুড়ে বিস্তৃত হয়ে গ্রিসের মূল ভূখণ্ডের সর্ব দক্ষিণের অংশটুকু গঠন করেছে। ১৮৯৩ সালে কোরিন্থ খাল খননের সময় থেকে যদিও এই ভূখণ্ডটি নিয়মতান্ত্রিকভাবে অন্যান্য উপদ্বীপগুলোর মতো একটি দ্বীপ বলে বিবেচিত হতে পারে, যেগুলো কিনা তাদের মূল ভূখণ্ড থেকে মানব সৃষ্ট খালের মাধ্যমে পৃথক করা হয়েছিল; তা সত্ত্বেও এটাকে কখনো দ্বীপ বলে তেমন একটা উল্লেখ করা হয় না। গ্রিসের বাকি অংশের সাথে এই ভূখণ্ডের দুটি স্থল-সংযোগ আছে, একটি হলো প্রাকৃতিক যা কোরিন্থ স্থলসন্ধি নামে পরিচিত আর অপরটি হলো কৃত্রিম যা ২০০৪ সালে নির্মাণ সম্পন্ন হওয়া রিও-আন্তিরিও সেতু।
এই অঞ্চলের বিশেষত্ব নিম্নরুপ:
বেশ কয়েকটি পেলোপনেসীয় মদের সুরক্ষিত উৎপত্তির উপাধি (POD) স্বীকৃতি রয়েছে। মান্তিনেইয়া অঞ্চলে মোস্কোফিলের জাতের আঙ্গুর হতে এক ধরনের সাদা মদ প্রস্তুত করা হয়ে থাকে, নেমেয়া মদ প্রস্তুতকারী অঞ্চল আঘিওরগিতিকো আঙ্গুর হতে লাল মদ তৈরী করার জন্য সুপরিচিত এবং পাট্রা শহরের আশেপাশের অঞ্চলে মাভ্রোদাফনি আঙ্গুর হতে পরিশোধিত লাল মদ প্রস্তুত করা হয়ে থাকে।
প্রিয়ানাজ চ্যাটার্জী

প্রিয়ানাজ চ্যাটার্জী ( জন্ম ১২ আগস্ট ১৯৯৩) একজন স্কটিশ প্রমিলা ক্রিকেটার। সে ২০১৭ সালের ফেব্রুয়ারিতে স্কটল্যান্ড জাতীয় মহিলা ক্রিকেট দলের হয়ে ২০১৭ মহিলা ক্রিকেট বিশ্বকাপ বাছাইপর্ব প্রতিযোগিতায় খেলে।
জুন ২০১৮, ২০১৮-১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য স্কটল্যান্ড দলীয় স্কোয়াডে তাকে অন্তর্ভুক্ত করা হয়। ৭ জুলাই ২০১৮ স্কটল্যান্ড জাতীয় মহিলা ক্রিকেট দলের হয়ে উগান্ডার বিপরীতে মহিলাদের টুয়েন্টি২০ আন্তর্জাতিক ক্রিকেট তার অভিষেক হয়।
নভেম্বর ২০১৮, মহিলাদের বিগ ব্যাশ লীগের ক্লাবের বিপক্ষে খেলার জন্য মহিলাদের গ্লোবাল ডেভেলপমেন্ট স্কোয়াডে তার নাম রাখা হয়। 
মে ২০১৯, স্পেনে অনুষ্ঠিত ২০১৯ আইসিসি মহিলা বাছাইপর্ব ইউরোপ প্রতিযোগিতার জন্য স্কটল্যান্ড মহিলা স্কোয়াডে সে স্থান পায়। আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে দলীয় স্কোয়াডে অন্তর্ভুক্ত করা হয়।
ক্যাথেরিন ফ্রাসার

ক্যাথেরিন ফ্রাসার (, জন্ম ৯ এপ্রিল ২০০৫) একজন স্কটিশ ক্রিকেটার। মে ২০১৯, স্পেনে অনুষ্ঠিত ২০১৯ আইসিসি মহিলা বাছাইপর্ব ইউরোপ প্রতিযোগিতার জন্য স্কটল্যান্ডের দলীয় স্কোয়াডে খেলে। ২৯ জুন ২০১৯ স্কটল্যান্ডের হয়ে জার্মানি জাতীয় মহিলা ক্রিকেট দলের বিপরীতে সে তার মহিলাদের টুয়েন্টি২০ আন্তর্জাতিক ক্রিকেটে অভিষেক করে। মাত্র ১৪ বছর ৮১ দিন বয়সে, কার্টেজিনায় অনুষ্ঠিত মহিলাদের টুয়েন্টি২০ আন্তর্জাতিক প্রতিযোগিতায় সর্বকনিষ্ঠ প্রমিলা ক্রিকেটার হিসাবে স্কটল্যান্ডের প্রতিনিধিত্ব করে।
আগস্ট ২০১৯, ২০১৯ নেদারল্যান্ডস মহিলা কোয়াডরেঙ্গুলার সিরিজ প্রতিযোগিতায় স্কটল্যান্ড স্কোয়াডে তাকে অন্তর্ভুক্ত করা হয়। ৮ আগস্ট ২০১৯ সিরিজে স্কটল্যান্ডের প্রথম খেলায় থাইল্যান্ডের বিপরীতে সে খেলে। ছয় খেলায় ৯ উইকেট নিয়ে সে উক্ত প্রতিযোগিতায় যৌথভাবে সেরা উইকেট সংগ্রহকারী হয়। পরবর্তীতে একই মাসে, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য স্কটল্যান্ড স্কোয়াডের প্রাথমিক দলে তার নাম অন্তর্ভুক্ত করা হয়।
ব্রায়ান টাবের

হেডলি ব্রায়ান টাবের (; জন্ম: ২৯ এপ্রিল, ১৯৪০) নিউ সাউথ ওয়েলসের ওয়াগা ওয়াগা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৬ থেকে ১৯৭০ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে ব্যাটিং করাসহ লেগ ব্রেক বোলিংয়ে পারদর্শী ছিলেন ব্রায়ান টাবের।
১৯৬৪-৬৫ মৌসুম থেকে ১৯৭৩-৭৪ মৌসুম পর্যন্ত ব্রায়ান টাবেরের প্রথম-শ্রেণীর খেলোয়াড়ী জীবন চলমান ছিল। প্রথম-শ্রেণীর ক্রিকেটে তার ব্যাটিং গড় ছিল মাত্র ১৮। উইকেট-রক্ষক হিসেবে ব্রায়ান টাবের ১২৯টি প্রথম-শ্রেণীর খেলায় অংশ নিয়েছিলেন। এ সময়ে ১৮.০১ গড়ে রান তুলেন। প্রথম-শ্রেণীর ক্রিকেটে ব্যক্তিগত সর্বোচ্চ রান করেন ১০৯।
সমগ্র খেলোয়াড়ী জীবনে ষোলটি টেস্টে অংশগ্রহণ করেছিলেন ব্রায়ান টাবের। ২৩ ডিসেম্বর, ১৯৬৬ তারিখে জোহেন্সবার্গে স্বাগতিক দক্ষিণ আফ্রিকার বিপক্ষে ডেভিড রেনেবার্গের সাথে একযোগে টেস্ট ক্রিকেটে অভিষেক ঘটে তার। ৫ মার্চ, ১৯৭০ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি। টেস্টে ব্যক্তিগত সর্বোচ্চ রান করেন ৪৮।
১৯৬০-এর দশকের শেষদিকে অস্ট্রেলিয়ার পক্ষে ১৬ টেস্টে অংশগ্রহণের সুযোগ হয়েছিল ব্রায়ান টাবেরের। টেস্টে নাটকীয়ভাবে আত্মপ্রকাশ ঘটে ব্রায়ানে টাবেরের। ১৯৬৬-৬৭ মৌসুমে বব সিম্পসনের নেতৃত্বাধীন অস্ট্রেলিয়া দলের সদস্যরূপে দক্ষিণ আফ্রিকা গমন করেন। জোহেন্সবার্গে স্বাগতিক দক্ষিণ আফ্রিকার বিপক্ষে ঐ টেস্টে সাত ক্যাচসহ স্ট্যাম্পিং করেছিলেন তিনি। এছাড়াও, ব্যাট হাতে নিয়ে ১৩ ও ৭ রান তুলেন। তাসত্ত্বেও, স্বাগতিক দল ২২৩ রানের ব্যবধানে জয় তুলে নেয়।
১৯৬৮ সালে নিয়মিত উইকেট-রক্ষক ব্যারি জার্মানের বিকল্প হিসেবে ইংল্যান্ড গমন করেন। ঐ দলটিতে বিল লরি, ব্রায়ান টাবের, ডগ ওয়াল্টার্স, লেস জসলিন, জন গ্লিসন, অ্যাশলে মলেট, ডেভিড রেনেবার্গ, জন ইনভেরারিটি, এরিক ফ্রিম্যান, ইয়ান চ্যাপেল, নীল হক, পল শিহান, অ্যালেন কনলি, বব কাউপার, গ্রাহাম ম্যাকেঞ্জি ও ইয়ান রেডপথ ছিলেন। এর পরপরই ভারত ও দক্ষিণ আফ্রিকায় প্রথম পছন্দের উইকেট-রক্ষক হিসেবে গমন করেন।
১৯৬৯-৭০ মৌসুমে দক্ষিণ আফ্রিকার বিপক্ষে বিপর্যয়গ্রস্ত ৪-০ ব্যবধানে সিরিজ পরাজয়ে সর্বশেষ খেলেন। এরপর রডনি মার্শ তার স্থলাভিষিক্ত হয়েছিলেন।
দৈহিক গড়ন খাটো আকৃতির হলেও সহজাত ভঙ্গীমায় উইকেট-রক্ষণে অগ্রসর হয়েছিলেন। কিন্তু ব্যাটসম্যান হিসেবে তার ভূমিকা বেশ সীমাবদ্ধ ছিল। নিউ সাউথ ওয়েলসের অন্যতম সেরা উইকেট-রক্ষক হিসেবে পরিচিতি লাভ করেন। শতাব্দীর সেরা নিউ সাউথ ওয়েলস দলে তাকে অন্তর্ভুক্ত করা হয়।
ক্রিকেট খেলা থেকে অবসর গ্রহণের পর কোচিং জগতে প্রবেশ করেন ব্রায়ান টাবের। পরবর্তীতে এনএসডব্লিউ’র নির্বাচকমণ্ডলীর সভাপতির দায়িত্ব পালন করেন তিনি।
বড়িকান্দি ইউনিয়ন

বড়িকান্দি বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
বড়িকান্দি ইউনিয়নের আয়তন ৩,২৬৩ একর (১৩.২০ বর্গ কিলোমিটার)।
২০১১ সালের আদমশুমারি অনুযায়ী বড়িকান্দি ইউনিয়নের মোট জনসংখ্যা ১৮,৭৫১ জন। এর মধ্যে পুরুষ ৮,৭৮৬ জন এবং মহিলা ৯,৯৬৫ জন। মোট পরিবার ৩,৭৪১টি। জনসংখ্যার ঘনত্ব প্রতি বর্গ কিলোমিটারে প্রায় ১,৪২০ জন।
নবীনগর উপজেলার পশ্চিমাংশে বড়িকান্দি ইউনিয়নের অবস্থান। এ ইউনিয়নের পূর্বে শ্যামগ্রাম ইউনিয়ন; দক্ষিণে ছলিমগঞ্জ ইউনিয়ন; পশ্চিমে বাঞ্ছারামপুর উপজেলার তেজখালী ইউনিয়ন, পাহাড়িয়াকান্দি ইউনিয়ন, মেঘনা নদী ও নরসিংদী জেলার নরসিংদী সদর উপজেলার আলোকবালী ইউনিয়ন এবং উত্তরে মেঘনা নদী ও নরসিংদী জেলার রায়পুরা উপজেলার নিলক্ষ্যা ইউনিয়ন ও চর মধুয়া ইউনিয়ন অবস্থিত।
বড়িকান্দি ইউনিয়ন নবীনগর উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী বড়িকান্দি ইউনিয়নের সাক্ষরতার হার ৫০.৫৭%।
বড়িকান্দি গ্রামে যোগাযোগ ব্যবস্থা অনেক ভালো। নরসিংদী থেকে স্পীড বোট বা লঞ্চ দিয়ে বড়িকান্দি আসা যায়। তবে বর্তমানে এই নৌপথটি বন্ধ রয়েছে। নরসিংদী থেকে আসতে গেলে নতুন লঞ্চঘাট বা পুরান লঞ্চঘাট থেকে লঞ্চযোগে বা নতুন লঞ্চঘাট থেকে স্পীডবোট যোগে সলিমগঞ্জ এসে অটোরিকশা করে বড়িকান্দি আসতে হবে।বি-বাড়িয়া থেকে গাড়ি,ট্রলার,লঞ্চ ইত্যাদি দিয়ে আসা যায়। তবে বর্তমানে নৌপথের সেবা বন্ধ রয়েছে।
কুমিল্লা থেকো বাস যোগে নবীনগর এবং সেখান থেকে সি.এন.জি যোগে আসা যায়। ঢাকা থেকে নারায়ণগঞ্জ জেলার আড়াইহাজার থানা হয়ে বাঞ্ছারামপুর দিয়ে আসা যায়।
মেঘনা নদীর তীরে এই গ্রাম অবস্থিত, এবং অনেক খালবিল রয়েছে।
শ্রীঘর বাজার (বাংলাদেশের হাটবাজারগুলোর মধ্যে অন্যতম হাটবাজার। এটি থোল্লাকান্দিতে অবস্থিত। প্রতি সপ্তাহের শনিবারে এই হাট-বাজার অবস্থিত। আশেপাশের অনেক অঞ্চল থেকে এখানে ক্রেতা-বিক্রেতারা আসে। কোরবানি ঈদে দেশের বৃহত্তম পশুর হাটের মধ্যে অন্যতম হাট বসে।)
লুৎফর রহমান চেয়ারম্যান ২০২১-বর্তমান
আনোয়ার পারভেজ হারত –চেয়ারম্যান – (২০১৬-২০২১)
বাংলাদেশ ট্রেড এন্ড ট্যারিফ কমিশন

বাংলাদেশ ট্রেড এন্ড ট্যারিফ কমিশন (বিটিটিসি) একটি জাতীয় বিধিবদ্ধ প্রতিষ্ঠান যা আমদানির উপর শুল্ক স্থাপন, স্থানীয় শিল্পের সুরক্ষা, এবং বাংলাদেশে বিদেশি পণ্যের ডাম্পিং নিয়ন্ত্রণ করে। ঢাকা, বাংলাদেশে অবস্থিত। বাংলাদেশ ট্রেড এন্ড ট্যারিফ কমিশনের চেয়ারম্যান হলেন সচিব ড. মঈনুল খান।
বাংলাদেশ ট্যারিফ কমিশন পূর্ব নাম পাকিস্তান ট্যারিফ কমিশন। এটি পূর্ব পাকিস্তান আমলে আবিষ্কার করা হয়। কমিশনটি ১৯৭৩ সালের ২ জুলাই প্রতিষ্ঠিত হয়েছিল। কমিশন দেশীয় শিল্প সুরক্ষা এবং আমদানি নিয়ন্ত্রণের জন্য দায়বদ্ধ। কমিশন তার নিজস্ব কমিশনার অনুযায়ী দুর্বল। ২০০৭ সালে ফেডারেশন অব বাংলাদেশ চেম্বারস অফ কমার্স অ্যান্ড ইন্ডাস্ট্রি প্রতিষ্ঠানটির বিরুদ্ধে অভিযোগ করা হয়েছিল যে ভারতীয় চিনি রফতানিকারীদের ডাম্পিং বন্ধ করতে ব্যর্থ হয়েছে। 
বাংলাদেশ ট্যারিফ কমিশনের প্রধান কাজ দেশীয় শিল্পের স্বার্থ সংরক্ষণ। সংস্থাটি আন্তর্জাতিক , দ্বি-পাক্ষিক, আঞ্চলিক ও বহুপাক্ষিক বাণিজ্য চুক্তি সম্পর্কে আলোচনা এবং বাস্তবায়নে সরকারকে প্রয়োজনীয় সহায়তা দেয়। বিশ্ব বাণিজ্য সংস্থা (ডব্লিওটিও)’র শর্তাবলীর আলোকে কমিশন স্থানীয় শিল্প রক্ষা, উন্নয়ন এবং সম্প্রসারণে কাজ করে। আন্তর্জাতিক পর্যায়ে বাংলাদেশি পণ্যের শুল্কমুক্ত প্রবেশাধিকার ও অবাধে মানব সম্পদ প্রবেশাধিকারের লক্ষ্যে কর্মপন্থা প্রণয়নে সরকারকে সহায়তা করে। শিল্প প্রতিষ্ঠান বা সংগঠনের আবেদন অনুযায়ী পণ্যের উৎপাদন খরচ, কাঁচামালের আমদানি ব্যয়, সম্পূর্ণায়িত পণ্যের আমদানি ব্যয়, জনবল, উৎপাদন ক্ষমতা, মূল্য সংযোজন, উৎপাদিত পণ্যের গুনগতমান ইত্যাদি বিশ্লেষণ করে কমিশন সুপারিশ প্রণয়ন করে। তথ্য বিশ্লেষণের কাজে কমিশন কতগুলি অর্থনৈতিক নির্দেশক ব্যবহার করে থাকে।
বিটিসি বাজার অর্থনীতি, অর্থনৈতিক পরিবেশ, দ্বি-পাক্ষিক ও বহুপাক্ষিক বাণিজ্য ও শুল্ক চুক্তি বিবেচনায় এনে সুপারিশ প্রদান করে থাকে। প্রয়োজনে কমিশন গণশুনাণির আয়োজন করে থাকে। বাজারের তথ্য-উপাত্ত বিশ্লেষণ করে কমিশনের ‘মনিটরিং সেল’ বাণিজ্য মন্ত্রণালয়ে প্রতিবেদন প্রেরণ করে। ট্যারিফ কমিশনের "মনিটরিং সেল" বাণিজ্য মন্ত্রণালয়ের ফোকাল পয়েন্ট হিসেবে দায়িত্ব পালন করে। এ পদ্ধতির সাথে চিনি ও ভোজ্যতেল প্রাথমিকভাবে অন্তর্ভুক্ত করা হয়। 
১৫ জুলাই ২০১২ তারিখে বাণিজ্য মন্ত্রণালয়ের নির্দেশনায় পিঁয়াজ, রসুন, মশুর ডাল, ছোলা, সব ধরনের মশলা এবং খাবার লবণ কে অত্যাবশ্যকীয় পণ্য হিসেবে ঘোষণা করে। এসব পণ্যেরও আন্তর্জাতিক ও স্থানীয় মূল্য পর্যালোচনা করে মতামত প্রণয়ন করে।
মানিকহাট ইউনিয়ন

মানিকহাট ইউনিয়ন বাংলাদেশের রাজশাহী বিভাগের পাবনা জেলার সুজানগর উপজেলা একটি ইউনিয়ন।
মানিকহাট ইউনিয়ন ১৮টি গ্রাম ও ১৬টি মৌজা নিয়ে গঠিত। এই এলাকার প্রধান পেশা হল কৃষি। ইউনিয়নের দক্ষিণে পদ্মা নদী এবং উত্তরে গাজনার বিল আছে যার সৌন্দর্য উপভোগ করতে প্রচুর মানুষের সমাগম হয়।
খেতুপারা গ্রামের বিল খেতুপারা সরকারী প্রাথ্যমিক বিদ্যালয় সংলগ্ন স্থানে দুইটি বড় দালানে স্থায়ী ভাবে মানিকহাট ইউনিয়নের ইউনিয়ন পরিষদ স্থাপিত হয়েছে ।
অত্র অঞ্চলের যোগাযোগ ব্যবস্থা ভালো । পাকা রাস্তা রয়েছে ৩৫ কিমিঃ ও কাঁচা রাস্তা রয়েছে ৪০ কিমিঃ ।
এই ইউনিয়নে কয়েকটি হাট আছে। তার মধ্যে উল্লেখযোগ্য 
১। বোনকোলা হাট
২। মানিকহাট হাট 
ও কয়েকটি বাজার রয়েছে
১। বোনকোলা হাজীর বাজার
২। ভিটবিলা বাজার
৩। উলাট বাজার
৪। মোমিনপাড়া সাপ্তাহিক বাজার
এই ইউনিয়নে ৪ টি ডিগ্রি কলেজ,৬ টি মাধ্যমিক বিদ্যালয়,১১ টি সরকারী প্রাথ্যমিক বিদ্যালয় রয়েছে
ডিগ্রি কলেজ সমুহঃ
১। সেলিম রেজা হাবিব ডিগ্রি কলেজ
২। জাকিয়া হাবিব কৃষি কলেজ
৩। হবিবুর রহমান টেকনিক্যাল ও বিজনেস ম্যানেজম্যান্ট কলেজ
৪। উলাট সিদ্দিকীয়া ফাযিল(ডিগ্রি) মাদরাসা
উচ্চ মাধ্যমিক বিদ্যালয় সমুহঃ
১। বোনকোলা হাইস্কুল এন্ড কলেজ
২। বোনকোলা গার্লস স্কুল
৩। মানিকহাট হাই স্কুল
৪। উলাট সিদ্দিকীয়া ফাযিল মাদরাসা
৫। মালিফা হাই স্কুল
৬। মাছপারা গার্লস স্কুল
মানিকহাট ইউনিয়নে দর্শনীয় স্থান হিসাবে শোভা পেযেছে বিল গাজনার একাংশ। যেখানে প্রচুর মানুষ এর সৌন্দর্য্য উপভোগ করতে আসেন। অন্য একটি হলো আত্রাই নদীর অববাহিকা এবং মানিকহাট ইউনিয়নের কূল ঘেঁষেই চলে গেছে পদ্মা নদী । সেখানেও উপভোগ্য রয়েছে অনেক কিছু ।
ব্যাংকের মধ্যে রয়েছেঃ
১। রাজশাহী কৃষি উন্নয়ন ব্যাংক,বোনকোলা শাখা
২। গ্রামীণ ব্যাংক,বোনকোলা
৩। ইসলামী ব্যাংক এজেন্ট শাখা,বোনকোলা
এবং এনজিও সংস্থা গুলো
১। আশা
২। গ্রামীণ ব্যাংক
৩। সিসিডিএ
৪। পপি ই
উলপুর জমিদার বাড়ি

উলপুর জমিদার বাড়ি বাংলাদেশ এর গোপালগঞ্জ জেলার গোপালগঞ্জ সদর উপজেলার ১২নং উলপুর ইউনিয়নের মধ্যপাড়ায় অবস্থিত এক ঐতিহাসিক জমিদার বাড়ি। ১৯৪৭ সালে দ্বিজাতিতত্ত্বের ভিত্তিতে ভারত ও পাকিস্তান নামে দুটি দেশ বিভাগের পূর্বে এখানে তৎকালীন উচ্চ সম্ভ্রান্ত বিশেষত হিন্দু জমিদারেরা বসবাস করতো। তৎকালীন হিন্দু জমিদারদের নির্মিত ৩৬০টি জমিদারি ভবন বর্তমানে যার অধিকাংশ ভবন কিছু কুচক্রী দখলদার কর্তৃক তা সম্পূর্ণ বা আংশিক ভেংগে ফেলা হয়েছে। বাংলাদেশ সরকারের প্রত্নতাত্ত্বিক বিভাগ গোপালগঞ্জ ইউনিট এর এটি আওতাভুক্ত।
প্রায় ২০০ একর জায়গা নিয়ে আনুমানিক ১৯০০ শতকের দিকে জমিদার প্রীতীশচন্দ্র রায় চৌধুরী এই জমিদার বাড়িটি প্রতিষ্ঠা করেন। জানা যায় তিনি ছিলেন একজন রাজকর্মচারী
মধুমতি নদীর অববাহিকায় গড়ে ওঠা জনপদ গোপালগঞ্জ। রাজা বল্লাল সেনের আমলে জেলার পূর্ব সীমানায় হিন্দু ধর্মাবলম্বিরা প্রথম বসবাস শুরু করে। উনবিংশ শতাব্দীর দিকে এ অঞ্চলটি রানি রাসমনির স্টেট জমিদারির অর্ন্তুভূক্ত ছিলো। ফলে এখানে অনেক জমিদারি স্থাপনা গড়ে উঠে। কালের আবর্তে জমিদারি প্রথা বিলুপ্ত হলেও তৎকালীন জমিদার কতৃক নির্মিত ভবনগুলো শত শত বছরের ইতিহাস আর ঐতিহ্যকে বুকে নিয়ে স্বগর্বে দাঁড়িয়ে আছে।
ইতিহাস থেকে জানা যায়, উলপুরের জমিদাররা একশ ঘর শরিক ছিলেন। ১৯০০ শতকে জমিদার প্রীতীশচন্দ্র রায় চৌধুরী প্রায় ২০০ একর জায়গা জুড়ে উলপুর জমিদার বাড়ি প্রতিষ্ঠা করেন। বাড়িটিতে নাটঘর, মেজ বাবুর বাড়ি, ছোট বাবুর বাড়ি ও শ্মশান ছিল। কিন্তু ১৯৪৭ সালে দেশ বিভাগের পরে তার পরিবার কলকাতা চলে যায়। বাড়িটি চলে যায় সরকারি খাস খতিয়ানে।
কথিত আছে, এক সময় এই জমিদারদের বাড়ির সামনে দিয়ে জুতা খুলে ও ছাতি বন্ধ করে চলাফেরা করতে হতো সাধারণ মানুষদের। এছাড়াও জমিদার বাড়িতে বিচার ও শাসন ব্যবস্থাসহ ছিল জেলখানাও!
জানা যায়, গ্রামে জমিদারদের ৩৬৫টি ভবন ছিল। তবে বর্তমানে উলপুর গ্রামে জমিদারীর কাজে ব্যবহৃত আটটি দোতলা দালানসহ বেশ কয়েকটি ঐতিহাসিক নিদর্শন টিকে আছে। এসব ভবন বর্তমানে তহশিল অফিস, সাব-পোস্ট অফিস, পুরাতন ইউনিয়ন বোর্ড অফিস, স্বাস্থ্যকেন্দ্র, মাদ্রাসা হিসেবে ব্যবহৃত হচ্ছে।
উলপুর জমিদার বাড়ির বেশিরভাগ স্থাপনা অযত্নে ধ্বংস হয়ে গেছে। শুধুমাত্র পিপি হাইস্কুল হিসেবে ব্যবহৃত ভবনটি এখনও বেশ ভালো অবস্থায় রয়েছে। টিকে থাকা ভবনগুলোর স্থাপত্যশৈলী ও কারুকাজ নয়নাভিরাম। দর্শনার্থীরা এখানে এসে এর মনোরম কারুকাজ ও প্রাকৃতিক সৌন্দর্য দেখে মুগ্ধ হন। এই বাড়িতে বেশ কয়েকটি বড় দিঘীও রয়েছে।
২০০ একর জায়গা জুড়ে জমিদার বাড়িটিতে নাটঘর, মেজ, ছোট বাবুর বাড়ি ও শ্মশান ছিল।
পূর্বে জমিদার বাড়ির অনেক স্থাপনা থাকলেও এখন আর তেমন নাই। বেশিরভাগ স্থাপনাই ধ্বংস হয়ে গেছে। একটি ভবন এখন উলপুর পি.সি উচ্চ বিদ্যালয় হিসেবে ব্যবহৃত হচ্ছে এবং অতি সম্প্রতি জমিদার প্রীতিশ রায় চৌধুরীর উত্তরসূরী নাতি মৃনাল কান্তি রায় চৌধুরী তার পূর্ব পুরুষের জমিদারি স্মৃতি সংরক্ষণের উদ্যোগ গ্রহণ করে এবং এ মর্মে তিনি কতগুলো জমিদারি ভবন পুনঃ সংস্কার করেন এবং একই সাথে কয়েকটি ভবন সম্পূর্ণ নতুন আঙ্গিকে নির্মাণ করেন যার ফলে প্রতিদিন এখানে শত শত দর্শনার্থী এখানে ভ্রমণ করেন।হিসেবে ব্যবহৃত হচ্ছে
২০১৭–২০ আইসিসি মহিলা চ্যাম্পিয়নশিপ

২০১৭–২০ আইসিসি মহিলা চ্যাম্পিয়নশীপ হচ্ছে আইসিসি মহিলা চ্যাম্পিয়নশীপ প্রতিযোগিতার দ্বিতীয় সংস্করণ এবং একটি মহিলাদের একদিনের আন্তর্জাতিক (মহিলা ওডিআই) প্রতিযোগিতায় বর্তমানে আটটি দল প্রতিদ্বন্দ্বিতা করছে। যাতে ২০২১ মহিলা ক্রিকেট বিশ্বকাপ প্রতিযোগিতার জন্য দল নির্ধারিত হবে। ২০২১ বিশ্বকাপের আয়োজক নিউজিল্যান্ড ও শীর্ষ চারটি দলসহ মোট ৫টি দল সরাসরি বিশ্বকাপে খেলার যোগ্যতা অর্জন করবে। বাকী তিনটি দল অগ্রসর হবে ২০২০ মহিলা ক্রিকেট বিশ্বকাপ বাছাইপর্ব প্রতিযোগিতায়।
পূর্ববর্তী প্রতিযোগিতায়, প্রথম তিনটি মহিলা ওডিআইকে বাছাইপর্বের খেলা হিসাবে গণ্য করা হত। তবে, বর্তমান প্রতিযোগিতার জন্য আন্তর্জাতিক ক্রিকেট কাউন্সিল (আইসিসি) অনুরোধ করে যে, অতিরিক্ত খেলাগুলো হবে মহিলাদের টুয়েন্টি২০ আন্তর্জাতিক (মহিলা টি২০আই) ফরম্যাট অনুযায়ী। সামঞ্জস্য রেখে আইসিসি আইনগুলো হালনাগাদ করে, প্রথমবারের মতো মহিলা ওডিআই খেলা দুটি বল ব্যবহৃত হবে।
অক্টোবর ২০১৭তে যখন মূল ঘোষণা এসেছিল, তখন বলা হয়েছিল যে, আয়োজক নিউজিল্যান্ড ও সেরা তিনটি দল সরাসরি বিশ্বকাপে খেলার যোগ্যতা অর্জন করবে। একবছর পর অক্টোবর ২০১৮তে বাছাই কাঠামোতে কিছুটা পরিবর্তন এনে আইসিসি ঘোষণা করে যে, আয়োজক ও সেরা চারটি দল ২০২১ বিশ্বকাপ খেলার সুযোগ পাবে।
সর্বপ্রথম উক্ত সূচীর খেলাটি ঘোষণা করে পাকিস্তান ক্রিকেট বোর্ড (পিসিবি), ২০১৭ অক্টোবরে সংযুক্ত আরব আমিরাতে পাকিস্তান খেলে নিউজিল্যান্ডের সাথে। প্রথম পর্বের খেলাটি শুরু হয় ১১ অক্টোবর ২০১৭, ওয়েস্ট ইন্ডিজ ও শ্রীলঙ্কার মধ্য। চ্যাম্পিয়নশীপ প্রতিযোগিতার উদ্বোধনী সূচীর খেলায় ওয়েস্ট ইন্ডিজ শ্রীলঙ্কাকে ৬ উইকেটে পরাজিত করে।
২০১৯ এর মার্চে ইংল্যান্ড ক্রিকেট দল শ্রীলঙ্কাকে ৩–০ তে পরাজিত করে। উক্ত পরাজয়ের সাথেই শ্রীলঙ্কা মহিলা ক্রিকেট দল ২০২১ মহিলা বিশ্বকাপে সরাসরি অংশ গ্রহণের সুযোগ হারায়, তাদের অবতীর্ণ হতে হবে ২০২০ মহিলা ক্রিকেট বিশ্বকাপ বাছাইপর্ব প্রতিযোগিতায়। ২০১৯ এর মে মাসে আইসিসি নিশ্চিত করে যে, অস্ট্রেলিয়া হচ্ছে বিশ্বকাপে খেলার যোগ্যতা অর্জনকারী প্রথম দল।
ফলাফলের সার-সংক্ষেপ হচ্ছে নিম্নরূপ। প্রতিটি রাউন্ডের সময়, প্রতিটি দল তার প্রতিপক্ষের বিরুদ্ধে তিনটি ওডিআই খেলবে।
দি অরিজিন অ্যান্ড ডেভেলপমেন্ট অফ দ্য বেঙ্গলি ল্যাংগুয়েজ

দি অরিজিন অ্যান্ড ডেভেলপমেন্ট অব দি বেঙ্গলি ল্যাংগুয়েজ () অধ্যাপক সুনীতিকুমার চট্টোপাধ্যায় রচিত একটি গবেষণা গ্রন্থ, যা তার পিএইচ.ডি ডিগ্রি অর্জনের জন্য কৃত বাংলা ভাষার উৎপত্তি ও ক্রমবিকাশ সম্পর্কিত মৌলিক গবেষণার ওপর ভিত্তি করে প্রণীত।
গ্রন্থটির প্রথম সংস্ককরণে তাতে কেবল ২টি খন্ড ছিলো যা ১৯৭১ সালের পরবর্তী সংস্ককরণে আরো কলেবর বৃদ্ধি করে ৩টিতে উন্নীত করা হয়; এগুলো হলো:
বিশেষ এয়ার সার্ভিসের ইতিহাস

ব্রিটিশ আর্মি স্পেশাল এয়ার সার্ভিস বা এস এ এস এর ইতিহাস শুরু হয় দ্বিতীয় বিশ্বযুদ্ধের এর সময় এর গঠনের সময় থেকে এবং আজ পর্যন্ত এটি চলমান আছে। এসব ইতিহাসের মধ্যে রয়েছে তাদের প্রথম দিকের উত্তর আফ্রিকা, গ্রীক দ্বীপসমূহে অপারেশনসমুহ এবনহ তাদের । এরপর তারা যুক্তরাজ্যে ফিরে যায় এবং তাদের একটি ব্রিগেড হিসেবে গঠন করা হয় যেখানে দুটি ব্রিটিশ, দুটি ফরাসি এবিং একটি বেলজিয়ান রেজিমেন্ট অন্তর্ভুক্ত ছিল। এরপর এস এ এস ব্রিগেড ফ্রান্স ও ইতালি তে পুনরায় অপারেশন চালনা করে, পরে তারা এবং শেষে জার্মানি তে আক্রমণ করে।
যুদ্ধের পর এস এ এস ব্রিগেড কে ভেঙে একটি গঠন করা হয়, যা ফলে গঠিত হয় নিয়মিত সেনাবাহিনীর ২২ এস এ এস রেজিমেন্ট। এরপর থেকে যুক্তরাজ্যের প্রায় সকল ছোট যুদ্ধে এই নতুন রেজিমেন্টটি অংশগ্রহণ করে। বিশেষ বাহিনীগুলো সম্পর্কে কোন মন্তব্য করে না, তাই রেজিমেন্টটির সাম্প্রতিক কার্যাবলি সম্পর্কে প্রকাশ্য তথ্য খুবই কম আছে।
কসবা থানা

কসবা থানা বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি থানা।
কসবা উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম কসবা থানার আওতাধীন।
প্রাক-বীর্যপাত

প্রাক-বীর্যপাত (প্রি-ইজাকুলেটরি ফ্লুয়ড, প্রি-সেমিনাল ফ্লুইড বা কাউপারের তরল হিসাবেও পরিচিত, এবং প্রথাবিহীনভাবে "প্রাক-কাম" হিসাবে পরিচিত) যৌন উত্তেজনার সময় পুরুষাঙ্গের মূত্রনালী থেকে নির্গত স্পষ্ট, বর্ণহীন, স্নিগ্ধ এক বিশেষ ধরনের তরল। এটি বীর্যের সাথে বীর্য অনুরূপ দেখা যায়, তবে এর মধ্যে পৃথক রাসায়নিক পার্থক্য রয়েছে। প্রাক-বীর্য তরলের মধ্যে বীর্য উপস্থিতি নিম্ন থেকে অনুপস্থিত থেকে পরিবর্তনশীল। প্রাক-ইজাকুলেট লুব্রিক্যান্ট এবং অ্যাসিড নিউট্রালাইজার হিসাবে কাজ করে।
উত্তেজনা, হস্তমৈথুন, ফোরপ্লে বা যৌন সঙ্গমের সময় প্রাথমিক পর্যায়ে তরলটি পুরুষাঙ্গের মূত্রনালী থেকে স্রাব হয়। ব্যক্তি সম্পূর্ণরূপে প্রচণ্ড উত্তেজনা ও বীর্যপাতের কিছুক্ষণ আগে যখন পৌঁছায়। এটা প্রাথমিকভাবে উৎপাদিত হয়, গ্রন্থি (Cowper এর গ্রন্থি) Littré এর গ্রন্থি (সঙ্গে শ্লেষ্মা-ক্ষরণের মূত্রনালির গ্রন্থি) দ্বারা। যে পরিমাণ তরল জারি করা হয়, তা ব্যক্তিদের মধ্যে ব্যাপকভাবে পরিবর্তিত হয়। কিছু কিছু ব্যক্তি কোনও প্রাক-বীর্যপাত তরল উৎপাদন করে না। কেউ কেউ বেশি পরিমাণে নির্গত করে । 
প্রি-ইজাকুলেটে বীর্যের সাথে সম্পর্কিত কিছু রাসায়নিক রয়েছে। যেমন অ্যাসিড ফসফেটেস। তবে অন্যান্য বীর্য চিহ্নিতকারী যেমন গামা-গ্লুটামাইলট্রান্সফেরেস, প্রাক-বীর্য তরল থেকে সম্পূর্ণ অনুপস্থিত। 
প্রাক-বীর্য প্রস্রাবজনিত মূত্রনালীতে অবশিষ্ট অম্লতা নিরপেক্ষ করে শুক্রাণু উত্তরণের জন্য আরও অনুকূল পরিবেশ তৈরি করে। যোনি সাধারণত অ্যাসিডযুক্ত, তাই বীর্য নিঃসরণের আগে প্রাক-বীর্য জমা হওয়া শুক্রাণু বেঁচে থাকার জন্য যোনি পরিবেশে পরিবর্তন আনতে পারে বেপকহারে। প্রাক-বীর্যপাত যৌন ক্রিয়াকলাপের সময় লুব্রিক্যান্ট হিসাবেও কাজ করে, এবং বীর্য জমাট বাঁধার ভূমিকা পালন করে থাকে দারুণ ভাবে।
প্রাক-বীর্যে নিম্ন স্তরের বা কোনও শুক্রাণুর উপস্থিতি নেই। যদিও গবেষণায় পুরুষদের ছোট ছোট নমুনাগুলি পরীক্ষা করা হয়। এটি দুটি বিপরীত গবেষণায় উচ্চ শুক্রাণু ঘনত্বের পৃথক ক্ষেত্রে সহ মিশ্র প্রমাণ পাওয়া যায়। জনপ্রিয় বিশ্বাস   - একটি ১৯৬৬ মাস্টার্স এবং জনসন অধ্যয়নের সাথে ডেটিং   - "'বলেছিল যে প্রাক-বীর্যপাতের মধ্যে শুক্রাণু থাকতে পারে'", যা গর্ভাবস্থার কারণ হতে পারে, যা কোয়েটাস ইন্টারপ্রেটাস (প্রত্যাহার) একটি গর্ভনিরোধক পদ্ধতি হিসাবে ব্যবহারের বিরুদ্ধে তর্ক করার একটি সাধারণ ভিত্তি মাত্র। তবে প্রাক-বীর্য গর্ভাবস্থা সৃষ্টিতে অকার্যকর। 
গবেষণাগুলি সংক্রামিত পুরুষদের বেশিরভাগ প্রাক-বীর্যপাতের নমুনায় এইচআইভির উপস্থিতি প্রদর্শন করেছে। যা খুুুবি হুুুমকি আমাদের জন্য এগুলি।
বিরল ক্ষেত্রে, কোনও ব্যক্তি অতিরিক্ত পরিমাণে প্রাক-বীর্যপাত তরল উৎপাদন করতে পারে। যা বিব্রতবোধকর বা জ্বালা হওয়ার কারণ হতে পারে। কিছু ক্ষেত্রে প্রতিবেদনগুলি সন্তোষজনক ফলাফলগুলি নির্দেশ করে, যখন এই ধরনের ব্যক্তিদের ফিনাস্টেরাইডের মতো ৫-আলফা-রিডাক্টেস ইনহিবিটারের সাথে চিকিৎসা করা হয়।
কসবা পৌরসভা

কসবা পৌরসভা বাংলাদেশের ব্রাহ্মণবাড়িয়া জেলার অন্তর্গত একটি পৌরসভা।
কসবা পৌরসভার আয়তন ৩,৮৭০ একর (১৫.৬৬ বর্গ কিলোমিটার।
২০১১ সালের আদমশুমারি অনুযায়ী কসবা পৌরসভার মোট জনসংখ্যা ৪০,৪১৬ জন। এর মধ্যে পুরুষ ১৯,৭৪৯ জন এবং মহিলা ২০,৬৬৭ জন। মোট পরিবার ৭,৭৫৭টি। জনসংখ্যার ঘনত্ব প্রতি বর্গ কিলোমিটারে প্রায় ২,৫৮১ জন।
কসবা উপজেলার মধ্যাংশে কসবা পৌরসভার অবস্থান। এ পৌরসভার দক্ষিণে কায়েমপুর ইউনিয়ন, পশ্চিমে কসবা পশ্চিম ইউনিয়ন, উত্তরে বিনাউটি ইউনিয়ন এবং পূর্বে গোপীনাথপুর ইউনিয়ন ও ভারতের ত্রিপুরা প্রদেশ অবস্থিত।
কসবা উপজেলার ৭নং কসবা ইউনিয়নের পূর্বাংশ নিয়ে কসবা পৌরসভা প্রতিষ্ঠিত হয়।
কসবা পৌরসভা একটি 'গ' শ্রেণীর পৌরসভা। এ পৌরসভার প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এটি ৯টি ওয়ার্ডে বিভক্ত। ওয়ার্ডভিত্তিক এ পৌরসভার এলাকাসমূহ হল:
২০১১ সালের আদমশুমারি অনুযায়ী কসবা পৌরসভার সাক্ষরতার হার ৪৪.৭%।
কসবায় সড়ক ও রেল যোগাযোগ ব্যবস্থা রয়েছে।সড়ক পথে এটি কুমিল্লা ও ব্রাহ্মণবাড়িয়ার সাথে যুক্ত হয়েছে।রেলপথে ঢাকা,চট্টগ্রাম ও সিলেটের সাথে যোগাযোগ রয়েছে।নিম্নে কসবা রেলওয়ে স্টেশনে যাত্রাবিরতি দেয় এমন আন্তনগর ট্রেনের নাম দেওয়া হলো:
১.মহানগর এক্সপ্রেস ( ট্রেন নং ৭২১/৭২২)
২.চট্টলা এক্সপ্রেস ( ট্রেন নং ৮০১/৮০২)
৩.উপকূল এক্সপ্রেস (ট্রেন নং ৭১১/৭১২)
৪. পাহাড়িকা এক্সপ্রেস (ট্রেন নং৭১৯/৭২০)
কসবা পৌরসভার বর্তমান মেয়র হচ্ছেন গোলাম হাক্কানী।
কাউন্সিলরগণ
১। জনাবা মাহমুদা জাহান, সংরক্ষিত আসন,১.২.৩ নং ওয়ার্ড, কসবা পৌরসভা।
২। জনাবা লুৎফুন নাহার রীনা, সংরক্ষিত আসন,৪.৫.৬ নং ওয়ার্ড, কসবা পৌরসভা।
৩। জনাবা সালমা, সংরক্ষিত আসন,৭.৮.৯ নং ওয়ার্ড, কসবা পৌরসভা।
৪। জনাব হোসেন সহিদ ফারুক,কাউন্সিলর,ওয়ার্ড নং-০১কসবা পৌরসভা।
৫। জনাব আবদুর রউফ,কাউন্সিলর,ওয়ার্ড নং-০২কসবা পৌরসভা।
৬। জনাব মো: এনামুল হক ভূইয়া,কাউন্সিলর,ওয়ার্ড নং-০৩কসবা পৌরসভা।
৭। জনাব নুরুল ইসলাম,কাউন্সিলর,ওয়ার্ড নং-০৪কসবা পৌরসভা।
৮। জনাব রঙ্গু মিয়া,কাউন্সিলর,ওয়ার্ড নং-০৫কসবা পৌরসভা।
৯। জনাব মো: তাহের ,কাউন্সিলর,ওয়ার্ড নং-০৬কসবা পৌরসভা।
১০। জনাব মো: আবু জাহের ,কাউন্সিলর,ওয়ার্ড নং-০৭কসবা পৌরসভা।
১১। জনাব কামাল সরকার ,কাউন্সিলর,ওয়ার্ড নং-০৮,কসবা পৌরসভা।
১২। জনাব মো: জাহাঙ্গীর আলম ,কাউন্সিলর,ওয়ার্ড নং-০৯,কসবা পৌরসভা।
৪.অফিসিয়াল ওয়েবসাইট কসবা উপজেলা
২০১৮-এ আন্তর্জাতিক ক্রিকেট

২০১৮ আন্তর্জাতিক ক্রিকেট মৌসুম ছিল মে ২০১৮ থেকে সেপ্টেম্বর ২০১৮ পর্যন্ত। ১৬টি টেস্ট ম্যাচ, ২৭টি একদিনের আন্তর্জাতিক (ওডিআই) এবং ৩৩টি টুয়েন্টি২০ আন্তর্জাতিক (টি২০আই) ম্যাচ খেলা হয় উক্ত মৌসুমের সময়সীমার মধ্যে। মৌসুমের শুরুতে টেস্ট র‍্যাংকিংয়ের শীর্ষে ভারত, ওডিআই র‍্যাংকিংয়ে শীর্ষে ইংল্যান্ড, টি২০আই র‍্যাংকিংয়ে শীর্ষে পাকিস্তান এবং মহিলা র‍্যাংকিংয়ে অস্ট্রেলিয়া মহিলা দল শীর্ষে অবস্থান করে। এই মৌসুমটিও নির্ধারিত হয় ২০১৮-২০২৩ ভবিষ্যৎ সফর পরিকল্পনা অনুযায়ী। উপর্যুপরি, ২০১৮ এর এপ্রিলে আইসিসির ঘোষণা অনুযায়ী, ১ জুলাই ২০১৮ পর থেকে সকল সদস্যদেশের মধ্যে অনুষ্ঠিত সকল টুয়েন্টি২০ খেলাকে আন্তর্জাতিক মর্যাদা দেয়া হয়েছে, এবং এসকল খেলাকে মহিলাদের টুয়েন্টি২০ আন্তর্জাতিক (মহিলা টি২০আই) হিসাবে শ্রেণীকরণ করা হয়েছে। আর এ নতুন ক্রিকেটের আইনটি প্রথম প্রয়োগ হতে দেখা যায় ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায়।
এ মৌসুমের পুরুষ আন্তর্জাতিক ক্রিকেট শুরু হয় পাকিস্তানের আয়ারল্যান্ড সফরের মধ্য দিয়ে, যেখানে একটি মাত্র টেস্ট খেলা হয় এবং পাকিস্তান বিজয়ী হয় আর এটা ছিল আয়ারল্যান্ডের জন্য প্রথম টেস্ট খেলা। এ মৌসুমে আরো ছিল আফগানিস্তানের সর্বপ্রথম টেস্ট খেলা এবং নেপালের প্রথম ওডিআই ম্যাচ খেলা। এডিনবরায় অনুষ্ঠিত ইংল্যান্ড ও স্কটল্যান্ডের মধ্যে অনুষ্ঠিত একমাত্র ওডিআই খেলায় স্কটল্যান্ড প্রথমবারের মতো ইংল্যান্ডকে পরাজিত করে। ইংল্যান্ডের বিরুদ্ধে স্কটল্যান্ডের ৩৭১/৫ স্কোরটি ছিল যে কোন পূর্ণ সদস্যের বিরুদ্ধে সহযোগী সদস্য দলের সর্বোচ্চ স্কোর। অস্ট্রেলিয়ার ইংল্যান্ড সফরের ৩য় ওডিআই খেলায় অস্ট্রেলিয়ার বিপক্ষে ৫০ ওভারে ৪৮১/৬ স্কোর করে ইংল্যান্ড ওডিআই ক্রিকেটে আরেকটি নতুন রেকর্ড তৈরী করে।
২০২৩ ক্রিকেট বিশ্বকাপ এর বাছাই প্রতিযোগিতা শুরু হয় ২০১৮ আইসিসি বিশ্ব ক্রিকেট লীগ চতুর্থ বিভাগ প্রতিযোগিতার মধ্য দিয়ে, যা অনুষ্ঠিত হয় মালয়েশিয়াতে। উগান্ডা ও ডেনমার্ককে তৃতীয় বিভাগে উন্নীত করা হয় এবং সেই সাথে ভানুয়াটু এবং বারমুডাকে পঞ্চম বিভাগে অবনমন করা হয়।
২০২০ আইসিসি টি২০ বিশ্বকাপ এর বাছাই প্রতিযোগতি এ মৌসুমেও চলমান থাকে। আফ্রিকা পূর্বাঞ্চলী উপ অঞ্চলের বাছাই প্রতিযোগিতা অনুষ্ঠিত হয় রুয়ান্ডাতে এবং দেখা যায় কেনিয়া এবং উগান্ডা আফ্রিকা আঞ্চলিক বাছাইপর্বে অগ্রসর হয়। ইউরোপীয় উপ অঞ্চলের এ, বি, এবং সি গ্রুপের বাছাই প্রতিযোগিতাগুলো অনুষ্ঠিত হয় নেদারল্যান্ডসে। ডেনমার্ক, জার্মানি, গার্নসি, ইতালি, জার্সি, এবং নরওয়ে সকলেই ইউরোপীয় আঞ্চলিক বাছাইপর্বে খেলার যোগ্যতা অর্জন করে। পূর্ব এশিয়া-প্রশান্ত মহাসাগরীয় অঞ্চল (ইএপি) গ্রুপ এ উপ অঞ্চলের বাছাইপ্রতিযোগিতা অনুষ্ঠিত হয় এবং পাপুয়া নিউ গিনি এবং ভানুয়াটু উভয়ই ইএপি আঞ্চলিক বাছাইপর্বে খেলার যোগ্যতা অর্জন করে। 
মৌসুমের শুরুতে আইসিসি প্রদত্ত প্রতিটি দলের র‍্যাংকিং ছিল নিম্নরূপ, মৌসুম চলাকালীন এগুলো হালনাগাদ হয়নি।
 ২০১৮ বিশ্ব টুয়েন্টি২০ প্রযোগিতার যোগ্যতা অর্জন করেছে।
বাল্বৌরথ্রাল গ্রন্থি

বাল্বৌরথ্রাল গ্রন্থিগুলি লিঙ্গের গোড়ায় মূত্রনালীতে, মূত্রনালীর ঝিল্লি অংশের উত্তরোত্তর ও পাশের অংশে অবস্থিত।, গভীর পেরিনিয়াল থলিতে মূত্রনালী ডায়াফ্রামের fascia দুটি স্তরের মধ্যে রয়েছে। এগুলি স্পিঙ্কটার মূত্রনালী ঝিল্লী পেশীর ট্রান্সভার্স ফাইবার দ্বারা আবদ্ধ থাকে।
বাল্বোথেরাল গ্রন্থিগুলি যৌগিক টিউবুলো-অ্যালভোলার গ্রন্থি, প্রতিটি মানুষের মধ্যে আনুমানিক একটি মটরশুুুটি আকারের হয়। শিম্পাঞ্জিতে, বিচ্ছিন্নকরণের সময় এগুলি দৃশ্যমান হয় না, তবে এটি মাইক্রোস্কোপিক পরীক্ষায় পাওয়া যায়। বোর্স মধ্যে, তারা ১৮ সেমি অবধি  লম্বা এবং ৫সেমি   ব্যাস। তারা একটি তন্তুযুক্ত আচ্ছাদন দ্বারা একসাথে রাখা বেশ কয়েকটি lobule লুুুুুবুল গঠিত। প্রতিটি লোবুলে বেশ কয়েকটি এসিনি থাকে, কলামার এপিথেলিয়াল কোষ দ্বারা রেখাযুক্ত, একটি নালীতে খোলে যা অন্য লোবুলের নালীগুলির সাথে মিলিত হয়ে একক মলমূত্র নালী গঠন করে। এই নালী প্রায় ২.৫  সেমি লম্বা এবং লিঙ্গের গোড়ায় বালবার মূত্রনালীতে খোলে। গ্রন্থিগুলি ধীরে ধীরে বয়সের সাথে আকারে হ্রাস পেতে থাকে। 
যৌন উত্তেজনার সময় বাল্বৌথ্রাল গ্রন্থি ৪ মিলি তরল পর্যন্ত নিঃসরণ করে অবদান রাখতে পারে। নিঃসরণ হ'ল মিউকোপ্রোটিন সমৃদ্ধ একটি পরিষ্কার তরল যা দূরবর্তী মূত্রনালীকে লুব্রিকেট করতে এবং অ্যাসিডিক মূত্রকে নিষ্ক্রিয় করতে সহায়তা করে, যা মূত্রনালীতে থেকে যায়।
একটি প্রাথমিক সমীক্ষা অনুসারে, বাল্বৌরথ্রাল গ্রন্থির তরলটিতে কোনও শুক্রাণু থাকে না। অন্য একটি গবেষণায় দেখা গেছে যে কিছু পুরুষ পূর্বের মধ্যে সম্ভাব্য তাৎপর্যপূর্ণ পরিমাণে (কম পরিসংখ্যান থেকে ৫ মিলিয়ন শুক্রাণু পর্যন্ত পরিসীমা) শুক্রাণু ফাঁস করে দেয়। - এজাকুলেটরি ফ্লুইড, প্রাক-বীর্যপাতের প্রবর্তন থেকে সম্ভাব্য ধারণার দিকে পরিচালিত করে। তবে শুক্রাণু উৎস হ'ল বেলবোরেথ্রাল গ্রন্থি থেকে নয় বরং ভ্যাস ডিফারেন্সে অণ্ডকোষ থেকে একটি প্রাক-শিখর ফুটো হয় ।
কসবা ইউনিয়ন, কসবা

কসবা বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি সাবেক ইউনিয়ন।
কসবা ইউনিয়ন ছিল কসবা উপজেলার আওতাধীন ৭নং ইউনিয়ন পরিষদ। এ ইউনিয়নের পূর্বাংশ নিয়ে কসবা পৌরসভা গঠিত হলে ইউনিয়ন পরিষদ কার্যক্রম বিলুপ্ত করে ৭নং কসবা পশ্চিম ইউনিয়ন নামে নতুন ইউনিয়ন গঠন করা হয়।
হরিনাহাটি জমিদার বাড়ি

হরিনাহাটি জমিদার বাড়ি বাংলাদেশ এর গোপালগঞ্জ জেলার কোটালীপাড়া উপজেলার হরিনাহাটি নামক স্থানে অবস্থিত এক ঐতিহাসিক জমিদার বাড়ি। 
আনুমানিক ১৮০০ শতকের মাঝামাঝি সময়ে প্রায় ১১ একর জায়গার উপর মতান্তরে জমিদার ভট্টচার্য্য/মধু রায় চৌধুরী/সচ্চিতান্দ এই জমিদার বাড়িটি প্রতিষ্ঠা করেন।
বাসভবন, ঘোড়াশাল, মন্দির ও পাঁচটি সাঁন বাধানো ঘাটসহ বিশাল আকারের দিঘী।
জমিদার বাড়ির সকল স্থাপনা এখন প্রায় ধ্বংসের মুখে। শুধুমাত্র জমিদারদের একটি ভবন শিক্ষা প্রতিষ্ঠান হিসেবে ব্যবহৃত হচ্ছে।